Og vit vita, at tær sum fáa diagnosu, fáa hana fleiri ár seinri enn dreingir. Vit vita, at nógvar eru hørðu lagnurnar hjá gentum, sum ofta fáa tunglyndi og ella angist. Summar byrja at skera seg, taka rúsevnir, verða ungar mammur og megna ikki at fáa sær eina útbúgving. Anna fekk gott miðnámsprógv í fjør, og er í dag í barsil frá læraralestri. Oddbjørg Johansen er leiðari á stovninum, har Anna búði, og hevur drúgvar royndir og gott innlit í og brennir fyri at betra umstøðurnar og viðgerðina hjá ungum. Hon kemur at hava eitt upplegg um, hvussu økið er og, hvussu tað kann betrast.